**Tööobjekt: Ohtlike puude eemaldamine Nõmme-Mustamäe MKA**

**Töökoosoleku protokoll**

**Koosoleku toimumise aeg:** 8.10.2024.a. kell 9.00 kuni 10.15

**Koosoleku toimumise koht:** Objektil

**Koosolekut juhatas Harti Paimets**

**Osalejad: Triin Leetmaa RMK looduskaitseosakond**

**Vladimir Kuznetsov Arboristid OÜ**

**Harti Paimets RMK looduskaitseosakond**

**Kutsutud: Nõmme Tee Selts, Sütiste Metsa Selts**

**Puudusid: Kutsutud seltside esindajad**

**Päevakord:**

1. Tööobjekti avakoosolek.

**Tööobjekti ülevaatuse tulemused, töökorralduslikud ettepanekud ja vastuvõetud otsused:**

1. Kohalike seltside esindajaid koosoleku alguseks kohale ei olnud tulnud. Tellija esindajad ja Töövõtja arborist Vladimir Kuznetsov vaatasid koos tööobjekti üle.

Sütiste metsa ja Rahumäe kalmistut ühendava trepi kõrvalt märgiti raiele 21 kuivanud mändi ning 1 koristamist vajav tuuleheite mänd. Tööd teostada vastavalt hankedokumendis toodud tööde kirjeldustele. Langetatud tüved tulevad laasida ning latv eemaldada. Raidmed koristada ning alalt eemaldada või hakkida kohapeal. Tekkinud hake ei tohi jääda hunnikutesse vaid tuleb õhukese kihina alale laotada.

Alale elustikupuudeks jäetavaid tüvesid tükeldada nii vähe kui võimalik. Tüved paigutada trepile mitte lähemale kui 1 m. Tüved peavad toetuma nõlvale püsikindlalt (ei tohi hakata veerema).

Eriti tähelepanelik tuleb olla kõrvalistele isikutele ohutuse tagamisega. Ohutsoon tähistada.

1. Sütiste metsa jalgrajale metsakvartalil SK001 er.13 murdunud 5 puu eemaldamine.

Tööobjekti ülevaatamisel selgus, et rajale murdunud puud on eemaldatud. Töövõtjalt selle töö tellimise järele puudub vajadus.

Protokollis Harti Paimets